औरैया। उत्तर प्रदेश माध्यमिक शिक्षा परिषद इलाहाबाद बोर्ड की हाईस्कूल परीक्षा का जिले में 83.37 फीसदी नतीजा रहा। इस साल 39012 परीक्षार्थियों ने पंजीकरण कराया था जिसे में 36603 ने परीक्षा दी थी। इसमें 30516 परीक्षार्थियों को सफलता मिली है। सुबह से ही परीक्षार्थी नतीजा देखने के लिए उत्सुक थे। साइबर कैफों में भी परीक्षार्थियों की भीड़ लगी रही। नतीजा अच्छा रहने से परीक्षार्थी काफी खुश नजर आए। घरों में भी उनके अभिभावकों ने बच्चों को पास होने पर जश्न मनाया। शहर की शिक्षण संस्था श्री गोपाल इंटर कालेज का एक बार फिर दबदबा नजर आया। छात्रा रिया दुबे को 93.5 प्रतिशत अंक मिले। दीप्ति चौरसिया ने 91.2 प्रतिशत, सलग दुबे ने 90.9 प्रतिशत, झलक त्रिपाठी ने 89.1 प्रतिशत, अभिनव मिश्रा ने 90.9 प्रतिशत अंक प्राप्त किए हैं। प्रधानाचार्या कुसुम विश्नोई ने बच्चों को बधाई दी।